23.2.2023
SK
Úradný vestník Európskej únie
L 58/1403 KOMISIA PILOTNÉ PROJEKTY
KAPITOLA PP 01 — VÝSKUM A INOVÁCIE (pokračovanie) PP 01 23
(pokračovanie)
PP 01 23 04
(pokračovanie) — automatické prepojenie s webovou stránkou www.missingchildrenukraine.eu v troch jazykoch (angličtina, ukrajinčina, ruština) vrátane formulára na oznamovanie (prijímanie) nových prípadov a funkcie na uverejňovanie verejných výziev vo forme online plagátov týkajúcich sa znepokojujúcich cezhraničných prípadov nezvestných detí, — automatické vytváranie tlačených plagátov s verejnými výzvami.
Okrem toho sa v rámci navrhovaného pilotného projektu vytvoria ďalšie dva nástroje: — súkromné mobilné aplikácie (pre Android a iOS) na jednoduchý prístup k platforme pre vyhľadávanie nezvestných detí prostredníctvom mobilného zariadenia a na jej ovládanie, ktoré oprávneným používateľom z oficiálnych organizácií reakcie v celej Európe poskytujú priame notifikácie o incidentoch/aktualizáciách súvisiacich s prípadmi nezvestných detí, ktoré by sa na základe informácií a/alebo výsledkov inteligentných párovacích algoritmov platformy mohli nachádzať v ich krajinách, — inteligentný bot (využívajúci aj umelú inteligenciu) osobitne navrhnutý pre sociálne médiá, prostredníctvom ktorého by ukrajinské rodiny mohli nahlasovať prípady nezvestných detí.
Hlavným komunikačným prostriedkom, ktorý ukrajinskí občania používajú na kontakt s ukrajinskou organizáciou pre vyhľadávanie nezvestných detí, je v súčasnosti Facebook Messenger.
Celý proces oznamovania prípadu je založený len na výmene správ, ktoré prijíma len niekoľko dobrovoľníkov.
Tí majú ťažkosti plne spracovať tony informácií týkajúcich sa prípadov nezvestných detí prijatých prostredníctvom Messengera.
Navrhovaný bot by mal celý proces nahlasovania zmiznutého dieťaťa automatizovať, mal by si inteligentne vyžiadať a získať odpovede na konkrétne otázky a zaregistrovať nové prípady v databáze spojenej s akýmikoľvek dostupnými dôkazmi (obrázky, právne dokumenty atď.), čo umožní správcom prípadov na Ukrajine sústrediť sa na samotné riešenie prípadov namiesto vkladania a porovnávania údajov získaných prostredníctvom četu.
Navrhovaný pilotný projekt bude mať nielen okamžitý pozitívny dosah na ukrajinskú humanitárnu krízu, ale môže byť tiež základom pre všetky organizácie nezvestných detí pod záštitou Missing Children Europe tým, že im pomôže pripraviť na akúkoľvek budúcu medzinárodnú núdzovú situáciu podobnej veľkosti a povahy.
Okrem toho by sa postupy a nástroje správy prípadov, ktoré sa majú zaviesť pre ukrajinské maloleté osoby bez sprievodu v rámci navrhovaného pilotného projektu, mohli v budúcnosti ľahko rozšíriť na všetky maloleté osoby bez sprievodu nezvestné v Únii, keďže v rokoch 2018 až 2021 bolo zaznamenaných 18 000 prípadov nezvestných maloletých osôb a čoraz viac z nich sa nahlasuje aj na čísle 116 000 (európska horúca linka pre nezvestné deti) v celej Európe.
Výsledky tohto pilotného projektu môžu byť pri podobných udalostiach prínosné pre veľký počet členských krajín, ako aj organizácie hľadajúce nezvestné deti utečencov v celej Európe a môžu zároveň spájať a chrániť deti alebo dokonca ženy/matky pravidelným vydávaním správ o tom, že sú v poriadku a kde sa nachádzajú.
Ďalšou možnosťou bude, aby sa táto aplikácia používala aj ako bezpečnostné tlačidlo pre matky/ženy.
1.
Tento pilotný projekt môže stavať na úspechu projektu ChildRescue, v rámci ktorého sa prevádzkuje osobitná databáza prípadov nezvestných detí (aktívne aj predchádzajúce prípady), v ktorej sa uchovávajú informácie a podrobné údaje o jednotlivých prípadoch, ako aj inteligentného nástroja schopného klasifikovať (na základe analýzy dostupných údajov každého aktívneho prípadu a inteligentného párovacieho modelu s predchádzajúcimi prípadmi s využitím modelov strojového učenia) zmiznutie dieťaťa ako napr. útek/vyhodenie z domu, únos mimo rodinu, únos v rámci rodiny, zasahovanie do opatrovníctva, stratenie alebo nedobrovoľné zmiznutie.
Platforma ChildRescue sa môže upraviť, rozšíriť a aktualizovať tak, aby mohla spracúvať prípady nezvestných detí v dôsledku vojny na Ukrajine.